Suresh 140 Views Rs.500
రెండేళ్ల గరిష్టానికి ఎగసిన రూపాయి
ముంబయి, ఆగస్టు 4: : భారత్‌ రూపాయి విదేశీ కరెన్సీ మారకం విలువల్లో రెండేళ్ల గరిష్టస్థాయికి చేరింది. డాలరుతో రూపాయి మారకం విలువలు 63.58గా చెలామణి అయింది. ఇటీవలికాలంలో రూపాయి విలువలు మరింత పటిష్టపడుతూ వస్తున్న సంగతి తెలిసిందే. 2015 జూలై నెల తర్వాత ఇదే గరిష్ట స్థాయిలో రూపాయి మారకం విలువలు పెరగడం అన్నది అంచనా. బుధవారం రూపాయి మారకం విలువలు 63.70వద్ద నిలిచాయి. ఒక్క బుధవారం రోజునే 37 పైసలు పెరిగింది. సాంకేతికంగా 64 రూపాయల స్థాయిని అధిగమించింది. రెండేళ్ల గరి ష్టంగా 63.70వద్ద ముగిసింది.
ప్రపంచంలో రూపాయి మారకం విలువలే అత్యుత్తమంగా కొన సాగుతున్నట్లు అంచనా. ఇప్పటివరకూ డాలరుతో బేరీజువేస్తే ఆరుశాతం పెరిగింది. ట్రేడర్లు ఎక్కువ లాభాల స్వీకరణకు మొగ్గుచూపించారు. వీటికితోడు విదేశీ బ్యాంకులు మరింతగా డాలర్లను విక్రయించా యి. ఆర్‌బిఐ రెపోరేట్లను కోత విధించడం కేవలం కరెన్సీ మార్కెట్‌పై పరిమిత ప్రభావం మాత్రమే చూపించింది.
రూపాయి కదలికలు పటిష్టంగా ఉన్నా యని హెచ్‌డిఎఫ్‌సి బ్యాంకు సీనియర్‌ ఆర్ధికవేత్త తుషార్‌ అరోరా వెల్లడించారు. ఆర్థికవృద్ధిపరంగా జిడిపి 7.3శాతంగా ఉంటుందని రాయిటర్స్‌ వార్తా సంస్థ వేసిన అంచనాలు కొంతమేర రూపాయి మారకం విలువలు పెంచేందుకు దోహదపడ్డాయనే చెప్పాలి. దేశీయ స్టాక్‌ బాండ్ల మార్కెట్లలోనికి విదేశీ నిధుల వెల్లువగా రావడం వల్లనే రూపాయి పెరి గిందని అంచనా. భారత్‌ స్టాక్‌ మార్కెట్లు ఈ ఏడాది లో ఇప్పటివరకూ 30బిలియన్‌ డాలర్లవిదేశీ నిధులు పెట్టుబడులుగా వచ్చాయని చెప్పవచ్చు. నిధుల రాక కారణంగా దేశీయ స్టాక్‌ మార్కెట్లు బహుళరెట్ల స్థాయికి పెరిగాయి.
నిఫ్టీ ఆసియా మార్కెట్లలోనే అత్యుత్తమ పనితీరు చూపింది. 20శాతం ఇప్పటి వరకూ పెరిగినట్లు అంచనా. ఇకపై విదేశీ నిధులు రాక, డాలర్‌ ధోరణులే రూపాయి స్థిరత్వాన్ని వెల్లడి స్తాయని నిపుణుల అంచనా. తక్కువ ద్రవ్యోల్బణం, కరెంటుఖాతా లోటు దిగిరావడం వంటివి ఎక్కువ ఆర్థికవృద్ధికి దోహదంచేస్తాయి. అంతర్జాతీయ ద్రవ్య నిధి సంస్థ (ఐఎంఎఫ్‌) తన తాజానివేదికలో భారత్‌ ఆర్థికవృద్ధి 7.2శాతంగా ఉంటుందని 7.7శాతంగా వచ్చే ఏడాది నమోదవుతుందని వెల్లడించింది. ప్రస్తుత కరెంటుఖాతా లోటు జిడిపిలో 0.6 శాతానికి వచ్చింది. 2013లో 4.8శాతం ఉన్న కరెంటుఖాతాలోటు విదేశీ పెట్టుబడులతో కొంత మేర తగ్గింది. విదేశీ కరెన్సీ నిల్వలు కూడా జులై 28వతేదీనాటికి 389 బిలతియన్‌ డాలర్లు గా ఉన్నాయి. అంతర్జాతీయంగా కూడా డాలర్‌ నీరసించిన ధోరణుల్లోనే నడిచింది.
15నెలల కనిష్టానికి ఆరుమేజర్‌ కరెన్సీలతో పోటీపడింది. అమెరికాలో రాజకీయ అనిశ్చితి, ఆర్థికగణాంకా ల్లో మందగమనం, వంటివి డాలర్‌ను బహుళ సంవత్సరాల కనిష్టస్థాయికి తెచ్చింది. అంతే కాకుండా ఫెడ్‌రిజర్వు మరోసారి ఫండ్‌రేట్లు పెంచుతుందన్న అంచనాలు కూడా కొంత కార ణం అయ్యాయి. ఇటీవలి గణాంకాల ప్రకారం చూస్తే అమెరికా రెండోత్రైమాసికంలో పెరుగు తుందని అంచనా. కార్మిక వ్యయగణాంకాలు మాత్రం అనుకున్నట్లుగాలేవు. ద్రవ్యోల్బణం తగ్గు ముఖంలోనే ఉంది.
అయిన ట్రంప్‌ పాలనయం త్రాంగం మరింతగా పన్నులరంగ సంస్కరణలకు శ్రీకారం చుట్టి, సమీప భవిష్యత్తులో కొంత ఉద్దీ పనలు అందిస్తేతప్ప కోలుకోదని ఆర్థికవేత్తల అంచ నా. అయితే అమెరికాలోని రాజకీయ అనిశ్చితిని చూస్తే ఇప్పట్లోఉద్దీపనలుకనిపించవన్నదే అంచనా.